รายงานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบของบริษัทได้รับการแต่งตั้งจากคณะกรรมการบริษัท
ประกอบด้วยกรรมการที่เป็นอิสระจำนวน 3 ท่าน มีวาระในการดำรงตำแหน่ง 3 ปี
โดยมีการเปลี่ยนแปลงดังรายละเอียดต่อไปนี้

  ---- ------------------ ------------------------- ------------- -------------
                                                    แต่งตั้ง         ลาออก

  1.   นายชำนาญ โชติค้ำวงศ์  ประธานคณะกรรมการตรวจสอบ   6 ตุลาคม 2553  22 ตุลาคม 2555

       นายชัยวัฒน์           ประธานคณะกรรมการตรวจสอบ   24 ตุลาคม 2555 -
       อัศวินทรางกูร                                                 

  2.   นายธกร เลาหพงศ์ชนะ  กรรมการตรวจสอบ            6 ตุลาคม 2553  12 มีนาคม 2555

       พลโทอุชุกร สาครนาวิน  กรรมการตรวจสอบ            12 มีนาคม 2555 24 ตุลาคม 2555

       พลเรือตรีนฤดม        กรรมการตรวจสอบ            24 ตุลาคม 2555 -
       แป้นเจริญ                                                    

  3.   นายกิจจา            กรรมการตรวจสอบ            11 ตุลาคม 2553 14 มิถุนายน
       เจริญเกียรติก้อง                                               2555

       นายจักริณทร์ ชนันสิริกุล  กรรมการตรวจสอบ            14 มิถุนายน     
                                                    2555          
  ---- ------------------ ------------------------- ------------- -------------

คณะกรรมการตรวจสอบทุกท่านเป็นผู้ทรงคุณวุฒิจากหลายด้าน ได้แก่ ด้านกฎหมาย ด้านบัญชี
ด้านการเงิน เป็นต้น
มีความเป็นอิสระในการปฏิบัติหน้าที่ตามขอบเขตที่ได้รับมอบหมายจากคณะกรรมการบริษัท
ในการสอบทานงบการเงิน
พิจารณาคัดเลือกและกำหนดค่าตอบแทนผู้สอบบัญชีเสนอความเห็นและข้อเสนอแนะระบบการควบคุมภายใน
พิจารณารายการที่อาจมีความขัดแย้งทางผลประโยชน์
การปฏิบัติตามข้อกำหนดของหน่วยงานทางการที่กำกับดูแล
รวมทั้งการเสริมสร้างหลักการการกำกับดูแลกิจการที่ดี

การปฏิบัติหน้าที่ในรอบปี 2555
คณะกรรมการตรวจสอบได้จัดให้มีการประชุมอย่างสม่ำเสมอโดยกรรมการตรวจสอบทุกท่านเข้าร่วมประชุมทุกครั้ง
รวม 4 ครั้ง โดยพิจารณาและสอบทานเรื่องต่างๆ ที่สำคัญตามกฎบัตรของคณะกรรมการตรวจสอบ
ดังนี้

1.  สอบทานงบการเงินของบริษัท ความเพียงพอและความถูกต้องตามมาตรฐานบัญชีที่รองรับทั่วไป
    รวมทั้งการพิจารณาการเปิดเผยข้อมูลที่เป็นสาระสำคัญ

2.  สอบทานให้บริษัทมีระบบการควบคุมภายในอย่างเหมาะสม โดยพิจารณาแผนการทำงาน
    แผนกตรวจสอบ รายงานการตรวจสอบ ของหน่วยงานตรวจสอบภายใน
    รวมทั้งเสนอแนะให้มีระบบการควบคุมภายในอย่างเพียงพอ

3.  ทบทวนการปฏิบัติงานของผู้สอบบัญชีในการทำหน้าที่ช่วงปีที่ผ่านมา
    รวมทั้งให้ข้อเสนอแนะในการแต่งตั้งผู้สอบบัญชี พร้อมกำหนดค่าตอบแทนผู้สอบบัญชีประจำปี
    ต่อคณะกรรมการบริษัท

4.  สอบทานให้บริษัทปฏิบัติงานตามข้อกำหนดของกฎหมายที่เกี่ยวข้องกับธุรกิจของบริษัท
    อย่างเพียงพอ

5.  สอบทานการทำรายการที่อาจมีความขัดแย้งทางผลประโยชน์
    เพื่อให้มั่นใจได้ว่าการทำรายการดังกล่าว เป็นไปตามแนวทางข้อกำหนดของกฎหมาย
    เป็นไปตามหลักการกำกับดูแลกิจการที่ดี และมีการเปิดเผยข้อมูลอย่างถูกต้องทันเวลา

6.  เชิญผู้สอบบัญชีเข่าร่วมประชุมเพื่อหารือเกี่ยวกับขั้นตอนปัญหาอุปสรรคในการปฏิบัติงาน
    รวมทั้งประเด็นที่ผู้สอบบัญชีตั้งข้อสังเกตเพื่อเสนอคณะกรรมการบริษัทพิจารณา

7.  ร่วมประชุมกับผู้ตรวจสอบภายนอกเพื่อประเมินระบบควบคุมภายใน
    และเสนอแนะให้มีระบบดังกล่าวอย่างเพียงพอ

8.  ทบทวนและเสนอแนะเกี่ยวกับนโยบายและหลักการการกำกับดูแลกิจการที่ดี
    ให้สอดคล้องกับข้อกำหนดตามแนวทางของหน่วยงานทางการที่กำกับดูแล
    รวมทั้งส่งเสริมและสอบทานให้มีการปฏิบัติ ตามหลักการดังกล่าวอย่างเพียงพอ

จากการปฏิบัติหน้าที่ตามที่ได้รับมอบหมาย คณะกรรมการตรวจสอบมีความเห็นว่า
รายงานทางการเงินซึ่งตรวจสอบโดยผู้สอบบัญชีรับอนุญาตได้ทำหน้าที่อย่างเหมาะสมตามข้อกำหนด
มีการเปิดเผยข้อมูลอย่างเพียงพอและเป็นไปตามมาตรฐานบัญชีที่รับรองทั่วไป
ไม่พบสิ่งที่เป็นเหตุให้เชื่อว่างบการเงินดังกล่าวไม่ถูกต้องอย่างมีนัยสำคัญ
และได้ปฏิบัติตามกฎหมายว่าด้วยหลักทรัพย์และตลาดหลักทรัพย์และกฎหมายอื่นที่เกี่ยวข้องกับธุรกิจของบริษัทอย่างเพียงพอ
สำหรับระบบการควบคุมภายในได้ดำเนินการอย่างถูกต้องเหมาะสม
สอดคล้องกับสภาพแวดล้อมการดำเนินธุรกิจ
ภายใต้การส่งเสริมให้ดำเนินการตามหลักบรรษัทภิบาลที่ดี

  (นายชัยวัฒน์ อัศวินทรางกูร)

  ประธานคณะกรรมการตรวจสอบ

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัท เป็นผู้มีหน้าที่รับผิดชอบต่อรายงานทางการเงินของบริษัท เจนเนอรัล
เอนจิเนียริ่ง จำกัด (มหาชน) และบริษัทย่อย
ตลอดจนข้อมูลสารสนเทศทางการเงินที่ปรากฏในรายงานประจำปี
ซึ่งรายงานทางการเงินดังกล่าวได้จัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลพินิจอย่างระมัดระวังจัดให้มีระบบการควบคุมภายในที่มีประสิทธิภาพ
รวมทั้งมีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน
เพื่อประโยชน์ต่อผู้ถือหุ้นและนักลงทุน เพื่อให้มีความเชื่อมั่นต่องบการเงินของบริษัท
ดูแลรักษาทรัพย์สินของบริษัทฯ และสามารถป้องกันการทุจริต
หรือการดำเนินการที่ผิดปกติอย่างมีสาระสำคัญ

งบการเงินของบริษัทฯ และบริษัทย่อย ได้รับการตรวจสอบโดย นายสมคิด เตียตระกูล
ผู้สอบบัญชีจากบริษัท แกรนท์ ธอนตัน จำกัด
ซึ่งเป็นผู้สอบบัญชีได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
โดยบริษัทฯได้สนับสนุนข้อมูลและเอกสารต่างๆ
เพื่อให้ผู้สอบบัญชีสามารถตรวจสอบและแสดงความเห็นได้ตามมาตรฐานการสอบบัญชี
โดยความเห็นของผู้สอบบัญชีได้ปรากฏในรายงานของผู้สอบบัญชี ซึ่งแสดงไว้ในรายงานประจำปีแล้ว

คณะกรรมการบริษัทฯ ได้แต่งตั้งคณะกรรมการตรวจสอบ เพื่อทำหน้าที่สอบทานนโยบายการบัญชี
และคุณภาพของรายงานทางการเงิน สอบทานระบบการควบคุมภายใน และการตรวจสอบภายใน
ตลอดจนระบบการบริหารความเสี่ยงโดยความเห็นของคณะกรรมการตรวจสอบ
เกี่ยวกับเรื่องนี้ปรากฏในรายงานของคณะกรรมการตรวจสอบ ซึ่งแสดงไว้ในรายงานประจำปีแล้ว

คณะกรรมการบริษัทฯ มีความเห็นว่าระบบการควบคุมภายในของบริษัทฯ
โดยรวมอยู่ในระดับที่น่าพอใจ
ยกเว้นระบบการควบคุมทางด้านการลงทุนในหลักทรัพย์ในความต้องการของตลาด
ที่ได้กำหนดและบังคับใช้ระเบียบการลงทุนในหลักทรัพย์ในช่วงไตรมาสที่ 4 ปี 2554
งบการเงินของบริษัท เจนเนอรัล เอนจิเนียริ่ง จำกัด (มหาชน) และบริษัทย่อย ณ วันที่ 31
ธันวาคม 2555ได้แสดงฐานะการเงิน ผลการดำเนินงาน
และกระแสเงินสดรวมที่เป็นจริงและสมเหตุผลตามที่ควรในสาระสำคัญตามหลักการบัญชีที่รับรองทั่วไป
และปฏิบัติตามกฎหมายและระเบียบที่เกี่ยวข้อง

+-----------------------------------+-----------------------------------+
| (นายนันท์มนัส โพธิ์แดง)                | (นายกฤษฎา เจริญกลกิจ)               |
|                                   |                                   |
| ประธานกรรมการบริหาร                | กรรมการบริหาร                      |
+-----------------------------------+-----------------------------------+